Automobil koji se pretvara u čamac - 2003-11-14
Vozilo koje se pretvara u čamac je dobilo ime Terra Wind i može povesti cijelu porodicu
Luksuzni dom na točkovima, zaista nema boljeg načina za putovanje cestama, ili izvan ceste... Ovo je Terra Wind, tako vlasnik i izumitelj, John Giljam naziva amfibijsko rekreaciono vozilo. Nema sada ništa na svijetu slično ovome, niti je do sada bilo, kaže John. On je dizajnirao vozilo da bude kuća na točkovima i vodi. To je pravi čamac, ali je njegov gornji dio u potpunosti rekreaciono vozilo koje se kreće i vodom i kopnom. Ovo je komandni panel za vožnju vodom, pokazuje gospodin Giljam, a zatim izvlači pontone nosače zračnih jastuka koji pomažu održavanje stabilnosti. Ovi se jastuci brzo napušu i spremni smo za ulazak u vodu. Terra Wind može ploviti brzinom od oko 6 milja na sat, i nije za skijanje na vodi, ali jeste za ribolov, ili skakanje u vodu. Pogledajmo kako izgleda unutra. Kožni kauči sa prilagodljivim držačima za noge, drveni kabineti, mramorni pod, i ipresivni audio i video sistem. Tu je čak i kamera koja prati saobraćaj iza i oko ovog velikog vozila što vlasniku olakšava i čini sigurnijim upravljanje ovom kućom na vodi i točkovima, koja očito privlači veliku pažnju tamo gdje se pojavi. Valja još reći da će ovo vozilo potenciajlne vlasnike košati oko milion i 200 hiljada dolara.